คะ ถ้าเป็นตับอ่อนอักเสบ จะรักษายังไงคะ ไปหา ให้ยาแก้ปวกแล้วนอนพัก มีโอกาสหายขาดมั้ยคะ
สวัสดีค่ะ ตับอ่อนอักเสบ เป็นการอักเสบที่เกิดขึ้นกับตับอ่อน ทำให้เนื้อเยื่อตับอ่อนบวมและถูกทำลาย ตับอ่อนอักเสบเกิดขึ้นได้แบบเฉียบพลันกะทันหัน ทำให้มีอาการปวดท้องอย่างรุนแรงในทันที หรืออาจเกิดขึ้นแบบเรื้อรังในกรณีเป็นเฉียบพลันนั้น อาจมีอาการปวดท้องอย่างรุนแรงบริเวณท้องส่วนบน มีไข้ คลื่นไส้ อาเจียนการรักษาหลักๆคือการให้สารน้ำผ่านทางหลอดเลือด และให้ยาบรรเทาอาการปวดที่โรงพยาบาล โดยแพทย์อาจให้งดรับประทานอาหารและน้ำ เพื่อลดการทำงานของตับอ่อนจนกว่าอาการอักเสบจะทุเลาลง จะหายขาดหรือไม่ขึ้นกับบุคคล บางคนถ้าสาเหตุยังอยู่เช่นยังคงดื่มเหล้า ยังมีนิ่วในถุงน้ำดี โรคก็จะกลับมาเป้นซ้ำได้เรื่อยๆหากอาการยังไม่ดีขึ้นตามการรักษาหลักที่กล่าวไป แพทย์อาจทำเอ็กซเรย์คอมพิวเตอร์ดูเพิ่มเติมว่ามีข้อบ่งชี้ในการผ่าตัดนำเนื้อเยื่อที่ตายออกด้วยหรือไม่ ซึ่งแพทย์ผู้รักษาจะเป็นผู้แจ้งเองค่ะ